Woza Friday: Umculi uMazivelela Khabo
UKhabo wethule idlalade lakhe elitsha, eliqukethe umdumo omutsha awubia ngokuthi yiThwahla Mthwakazi.
JOHANNESBURG — Kuhlandla lethu leWozaFriday liviki silomculi uMazivelela Khabo osesungule umdumo wezomculo omutsha awubiza ngokuthi yi. UKhabo wethule idlalade lakhe elitsha, eliqukethe umdumo omutsha awubiza ngokuthi yi Linsizwa ethwetshulwe yingwe eLupane ngo 1979, ithi selokhu ingene kwezomculo ngo 1995, kayizange ikuthokozele ukuthi abaculi besiNdebeleni bacula badume ngemidumo yabanye besehluleka ukuzicandela eyabo imidumo. Uthi lokhu yikho okumenze ukuthi ngo 2015 wahlala phansi wakha umdumo omutsha wezomculo wawetha igama lokuthi yithwahla. Kuleli idlalde lakhe elitsha elithi Ben 10 Ungenzani, zikhona othi uzizwa ucabange ukuthi nguMaskandi, kube lezinye ezilomdumo wezomdabu, kungakangeni ezokholo. Akupheleli lapho. Ezinye zihuba saAfro Jazz kanti lapha lalaphaya uyezwa ingungwana zabo House labo Pansula. UMazivelela uthi lokhu yikho okwenza umculo wakhe wehluke, ube yiThwahla Mthwakazi. Uthike ingoma zeThwahla lezi ziza kuye ngendlela ezehlukeneyo. . UMazivelela uthike zitholele lawe leli eleThwahla, uziqhaje ngalo ngoba esithi lenziwe ngowesintu elenzela abesintu ukuze labo babe lakho abazigqaja ngakho esintwini sabo.